Elektrēnu katoļu baznīca

Elektrēnu Vsv. Jaunavas Marijas Mocekļu karalienes baznīca (lietuviešu: Elektrėnų Švč. Mergelės Marijos Kankinių Karalienės bažnyčia) ir 1996. gadā uzcelts Romas Katoļu baznīcas dievnams, kas atrodas Lietuvas dienviddaļā, Viļņas apriņķa Elektrēnu pilsētā. Elektrēnos katoļu draudze nodibinājās 1989. gadā. 1990. gadā tika uzsākta baznīcas celtniecība. 1996. gadā to iesvētīja. Baznīca celta pēc lietuviešu arhitekta, bijušā Latvijas kolhoza "Nākotne" arhitekta (1968—1979) Henrika Šilgaiļa (Henrikas Šilgalis, 1944—2007) projekta. 1997. gadā rudens vētra nogāza divus baznīcas dekoratīvos pilonus, kas 2007. gadā atjaunoti. Ārējās saites Vikikrātuvē par šo tēmu ir pieejami multivides faili. Skatīt: Elektrēnu katoļu baznīca.